stanford-oval/wikipedia huggingface dataset:
Onnenonkija (elokuva)
Vastaanotto

Helsingin Sanomien Jutta Sarhimaan mielestä trendi-ilmiöistä kertovat elokuvat ovat yleensä epäonnistuneet, mutta Onnenonkijassa hän ei näe mitään hävettävää, vain pieniä rytmiongelmia ja ajoittaista saarnaavuutta. Hänestä elokuvassa on myös hyvää itseironiaa: sen päähahmot, rikasta näyttelevä köyhä tyttö ja köyhäksi naamioituva rikas poika, ”tekevät itse itsestään pilaa heittämättä pois kaikkea samastumispintaa”. Käsikirjoittaja Pekko Pesosta hän kutsuu yhdeksi suomalaisen komedian kultasormista ja Minka Kuustosta taitavaksi komedienneksi. Iltalehden Juho Rissanen oli paljon kriittisempi ja näki Onnenonkijassa tahatonta komiikkaa, opetuselokuvamaista otetta ja epäuskottavuutta, mutta kehui Pekko Pesosen luontevaa dialogia.
Onnenonkija sai Suomen elokuvateattereissa vuoden 2017 loppuun mennessä 94 809 katsojaa ja oli näin vuoden 2016 ensi-iltaelokuvista 27:nneksi katsotuin ja yhdeksänneksi katsotuin kotimainen. Ensimmäisessä televisioesityksessään 11. elokuuta 2018 Onnenonkija sai 238 000 katsojaa.
Aiheesta muualla

Elokuvan teaser
Parakeratoosi

Parakeratoosia histologisessa näytteessä.
Parakeratoosi tarkoittaa ihon keratisoitumista ja epidermiksen paksuuntumista siten, että marraskeden solut säilyttävät tumansa. Tällaiset ihomuutokset ovat tyypillisiä esimerkiksi psoriasiksessa ja ekseemassa.
Onnenonkijat

| Onnenonkijat> The Fortune Cookie (Yhdysvallat) Meet Whiplash Willie (Britannia) |
| --- | --- |

Ohjaaja:  Billy Wilder
Käsikirjoittaja:   I. A. L. Diamond  Billy Wilder 
Tuottaja:  Billy Wilder
Säveltäjä:  André Previn
Kuvaaja:  Joseph LaShelle
Leikkaaja:  Daniel Mandell
Pääosat:   Jack Lemmon  Walter Matthau  Judi West  Ron Rich  Cliff Osmond 
Valmistustiedot
Valmistusmaa:  Yhdysvallat
Tuotantoyhtiö:  The Mirisch Company (käännä suomeksi)
Levittäjä:  United Artists Netflix
Ensi-ilta:  1966
Kesto:  125 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Onnenonkijat on Billy Wilderin ohjaama satiirinen komedia vuodelta 1966. Wilder käsikirjoitti sen yhdessä pitkäaikaisen yhteistyökumppaninsa I. A. L. Diamondin kanssa.
Tarinassa lakimies (Walter Matthau) huomaa tilaisuuden rahanansaintaan, kun hänen lankonsa, kuvaaja (Jack Lemmon) loukkaantuu jalkapallokentän laidalla, mutta vakuutusyhtiö epäilee asiassa vilunkia. Elokuvanteon aikana Matthau sai sydänkohtauksen ja laihtui sairautensa aikana huomattavasti, ja siksi hän joutuu pitämään takkia sen jälkeen kuvatuissa kohtauksissa. Hänet palkittiin roolista Oscarilla. Elokuva kertoo  huippuunsa nousevasta ahneudesta. Sitä on luonnehdittu Hitchcockin Takaikkunan käänteisversioksi, jossa etsivät tarkkailevat epäiltyjä mikrofonein ja kameroin.
Näyttelijät

| 0 | 1 | 2 |
| --- | --- | --- |
|  Jack Lemmon  | … |  Harry Hinkle   |
|  Walter Matthau  | … |  Willie Gingrich   |
|  Ron Rich  | … |  Luther 'Boom Boom' Jackson   |
|  Judi West  | … |  Sandy   |
|  Cliff Osmond  | … |  Purkey   |
|  Lurene Tuttle  | … |  äiti Hinkle   |
|  Harry Holcombe  | … |  O'Brien   |
|  Les Tremayne  | … |  Thompson   |
|  Lauren Gilbert  | … |  Kincaid   |
|  Marge Redmond  | … |  Charlotte Gingrich   |
|  Noam Pitlik  | … |  Max   |
|  Harry Davis  | … |  tohtori Krugman   |
|  Ann Shoemaker  | … |  sisar Veronica   |
|  Maryesther Denver  | … |  sairaanhoitaja   |
|  Ned Glass  | … |  tohtori Schindler   |
|  Sig Ruman  | … |  professori Winterhalter   |
|  Archie Moore  | … |  herra Jackson   |
|  Howard McNear  | … |  herra Cimoli   |
|  William Christopher  | … |  apulaislääkäri (nimellä Bill Christopher)   |
|  Bartlett Robinson  | … |  erikoislääkäri nro 1    |
|  Robert P. Lieb  | … |  erikoislääkäri nro 2   |
|  Martin Blaine  | … |  erikoislääkäri nro 3   |
|  Ben Wright  | … |  erikoislääkäri nro 4   |
|  Dodie Heath  | … |  nunna   |
|  Herbie Faye  | … |  Maury, välinehuoltaja   |
|  Billy Beck  | … |  Mauryn apulainen   |
|  Judy Pace  | … |  Elvira   |
|  Helen Kleeb  | … |  asianajajan vastaanottovirkailija   |
|  Lisa Jill  | … |  Ginger Gingrich   |
|  John Todd Roberts  | … |  Jeffrey Gingrich   |
|  Keith Jackson  | … |  jalkapalloselostaja   |
|  Herbert Ellis  | … |  televisiojohtaja (nimellä Herb Ellis)   |
|  Don Reed  | … |  uutisankkuri   |
|  Louise Vienna  | … |  tyttö televisiossa   |
|  Robert DoQui  | … |  mies baarissa (nimellä Bob DoQui)   |
|  Ei mainittu alkuteksteissä:  | … |     |
|  John Anderson  | … |  Abraham Lincoln    |
|  Jim Brown  | … |     |
|  Leroy Kelly  | … |     |
|  Jon Silo  | … |  räätäli    |
Vastaanotto

The New York Timesin kriitikot valitsivat Onnenonkijat vuonna 2004 yhdeksi kaikkien aikojen tuhannesta parhaasta elokuvasta.
Aiheesta muualla

Onnenonkijat Internet Movie Databasessa (englanniksi)
Parakletos

Pyhän Hengen kuvaus kyyhkynä Karlskirchen kattofreskossa.
Parakletos (kreik. παράκλητος, lat. paracletus) tarkoittaa lohduttajaa. Kristinuskossa se viittaa Pyhään Henkeen.
PTRD

PTRD-kivääreitä Puolan kansanarmeijan käytössä 1944.
PTRD (ven. Противотанковое ружьё Дегтярёва, Protivotankovoje ružo Degtjarjova) on Vasili Degtjarjovin suunnittelema 14,5 mm panssarintorjuntakivääri.
Kehitys

Aseen suunnittelun sai tehtäväkseen Vasili Degtjarjov Natsi-Saksan hyökättyä Neuvostoliittoon kesällä 1941.Tehtävä onnistui 22. päivässä. Degtjarjov teki siitä mahdollisimman yksinkertaisen massatuotantoa varten. Kivääriä valmistettiin vuoteen 1942 mennessä 184 000 kappaletta. Ensimmäinen taistelu jossa niitä oli mukana oli taistelu Moskovan edustalla.
Ominaisuuksia

Kivääri on lippaaton, pulttilukkoinen ja kertalaukeava, mutta puoliautomaattinen.
Piipun ja lukkomekanismin perääntyessä rekyylin voimasta lukon latausvipu osuu vastinkappaleeseen. Vipu nousee ja samalla lukko kääntyy auki ja poistaa hylsyn. Patruunaa varten on ura joka ohjaa patruunan patruunapesään nopeuttaen lataamista.
Kiväärin kaliiperi on 14,5 x 114, joka oli kehitetty 1938.
Luodin lähtönopeus oli n. 1000 m/s. Kiväärin paras läpäisy oli 40 mm 90°:n kulmassa 100 m:n etäisyydeltä. 60°:n kulmassa tulos oli 30 mm. Patruunatyyppejä oli kaksi. B-32 oli panssarisytytysluoti teräsytimellä. B-41 luodissa oli volframkarbidi ydin, ja luodin läpäisy oli selvästi parempi. Luodit painoivat 64 ja 65 grammaa vastaavasti.
Kivääri oli tehokas hyökkäyksen alkuvaiheessa Saksan Panzerkampfwagen I, II ja III -tyyppejä vastaan. 1943 eteenpäin asetta käytettiin pääasiassa kevyesti panssaroituja ajoneuvoja ja pesäkkeitä vastaan sekä materiaalin ja ajoneuvojen tuhoamiseen.
Ptrd oli samantyyppisen PTRS:n kanssa puna-armeijan ainoa kevyt panssarintorjunta-ase, kunnes Yhdysvallat toimitti ensimmäiset singot.
Toisen maailmansodan ohella myös Pohjois-Korean ja Kiinan joukot käyttivät PTRD:tä Korean sodassa, missä sitä käytettiin edellä mainitun tyyppisiin kohteisiin.
Aiheesta muualla

Wikimedia Commonsissa on kuvia tai muita tiedostoja aiheesta .
Venäläinen 14.5 mm:n panssarintorjuntakivääri PTRD-1941 (Arkistoitu – Internet Archive)
PTRD 1941
http://www.pkymasehist.fi/pstkivaarit.html
Jaeger Platoon: AT-RIFLES PART 2: Foreign designs
Pariteetti (tietotekniikka)

Tietotekniikassa pariteetti on binäärilukujen ominaisuus, joka ilmaisee, onko yksittäisessä binääriluvussa parillinen vai pariton määrä ykkösiä. Esimerkiksi desimaalisen luvun 10 pariteetti on parillinen, koska sen binääriesitys  1010_{2} sisältää kaksi ykköstä. Kahden ykkösen pariteetti on  2{\text{ (mod 2) }}\equiv 0.
Pariteettia käytetään muun muassa tietoliikenteen virheiden tarkistuksessa lisäämällä siirrettävään lukuun pariteettibitti.
Paola Pigni

| Mitalit | Mitalit | Mitalit |  |
| --- | --- | --- | --- |
|  Pigni vuonna 1972. |  Pigni vuonna 1972. |  Pigni vuonna 1972. |  |
Maa:   Italia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | München 1972 | 1 500 m |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Waregem 1973 | henk.koht. |  |
|  Kultaa | Monza 1974 | henk.koht. |  |
|  Hopeaa | Monza 1974 | joukkue |  |
| EM-kilpailut  | EM-kilpailut  | EM-kilpailut  |  |
|  Pronssia | Ateena 1969 | 1 500 m |  |
Paola Cacchi (o.s. Pigni, 30. joulukuuta 1945 Milano – 11. kesäkuuta 2021 Rooma) oli italialainen kestävyys- ja keskimatkojen juoksija, joka voitti urallaan olympia- ja EM-pronssia. Hän oli myös maastojuoksun kaksinkertainen maailmanmestari.
Elämä ja urheilu-ura

Hän voitti urallaan 1 500 metrin juoksussa olympiapronssia Münchenissä 1972. Maastojuoksun maailmanmestaruuden hän voitti 1973 ja 1974. Hän saavutti maansa mestaruuden 800 metrin juoksussa vuosina 1965–1969 ja 1973, 1 500 metrillä vuosina 1970, 1972, 1974 ja 1975 sekä 3 000 metrin juoksussa vuonna 1974. Hän voitti Italian mestaruuden 5 000 metrin juoksussa kahdesti ja 10 000 metrin juoksussa kerran, vuonna 1970. 1 500 metrillä hän voitti myös universiadien kultamitalin Moskovassa 1973. Méxicon kesäolympialaisissa 1968 hän kilpaili 800 metrillä.
Cacchi juoksi 1 500 metrillä maailmanennätyksen 4.12,4 heinäkuussa 1969 ja maililla ME:n 4.29,5 elokuussa 1973. Lisäksi hän juoksi epävirallisen maailmanennätyksen kolmesti 3 000 metrillä, kaksi kertaa 5 000 metrillä ja kerran 10 000 metrillä. Lisäksi hän juoksi 29 Italian ennätystä.
Pigni kuoli Roomassa 75-vuotiaana 11. kesäkuuta 2021.
Aiheesta muualla

Kuvia tai muita tiedostoja aiheesta Paola Pigni Wikimedia Commonsissa
Paola Pigni Kansainvälinen olympiakomitea. (englanniksi)
Pariteetti (matematiikka)

Matematiikassa pariteetti eli parillisuus on kokonaislukujen ominaisuus, joka ilmaisee, onko yksittäinen luku parillinen vai pariton. Luvun pariteetti vaikuttaa siihen, kuinka kyseinen luku käyttäytyy eri laskutoimituksissa. Esimerkkejä parillisista luvuista ovat -4, 8, 0 ja 22. Esimerkkejä parittomista luvuista ovat -5, 9, 3 ja 151. Pariteetti määritellään vain kokonaisluvuille, esimerkiksi murtoluvut eivät ole parittomia eivätkä parillisia.
Voidaan osoittaa, että kokonaisluku  n on pariton ehdolla  n=2k+1, jos  k on kokonaisluku. Parillinen kokonaisluku  n määrittyy kaavasta  n=2k, jossa  k on kokonaisluku.
Pahan jäljillä

| Pahan jäljillä> The Following |
| --- | --- |
 sarjan alkutunnus
Tyyli:  draama psykologinen trilleri rikos
Kestoaika:  43 min
Luoja(t):  Kevin Williamson
Pääosissa:  Kevin Bacon James Purefoy Natalie Zea
Alkuperämaa:   Yhdysvallat
Alkuperäiskieli:  englanti
Verkko:   Fox  Sub, MTV3
Esitetty:  21. tammikuuta 2013 – 18. toukokuuta 2015
Tuotantokausia:  3
Jaksoja:  45
Ikäraja:  
Sisältömerkintä:  
Tuotanto
Vastaava(t) tuottaja(t):  Kevin Williamson Marcos Siega
Tuotantoyhtiö(t):  Warner Bros. Television
Palkinnot
Voitetut:  Saturn-palkinto Paras miespääosa televisiosarjassa (2013)
Aiheesta muualla
Virallinen sivusto
IMDb 
Pahan jäljillä (engl. The Following) on yhdysvaltalainen rikos- ja draamasarja vuosilta 2013–2015. Sarjan loi aiemmin Vampyyripäiväkirjoja tehnyt Kevin Williamson. Päähenkilönä on Kevin Baconin näyttelemä entinen FBI-agentti, joka jahtaa vankilasta karannutta sarjamurhaajaa ja tämän jäljittelijöistä koostuvaa tappajakulttia. Bacon palkittiin roolistaan parhaan miespääosan Saturn-palkinnolla 2013.
Sarjan ensimmäinen jakso esitettiin Foxilla 21. tammikuuta 2013. Sarja päättyi kolmen tuotantokauden jälkeen keväällä 2015.
Suomessa sarjan ensimmäinen jakso esitettiin MTV3:lla 7. maaliskuuta 2013, ja kahden jakson jälkeen sarja siirrettiin Subille.
Juoni

Sarjan ensimmäinen tuotantokausi keskittyy entisen FBI-agentin Ryan Hardyn (Kevin Bacon) yritykseen saada vankilasta paennut sarjamurhaaja Joe Carroll (James Purefoy) takaisin telkien taakse. Vankilassa ollessaan Carroll on koonnut internetin välityksellä ympärilleen samanmielisiä seuraajia, jotka tappavat ihmisiä. Tämän tappajakultin avulla Carroll pyrkii kirjoittamaan uutta tositapahtumiin perustuvaa romaniaan, jonka huipennukseksi hän saisi entisen vaimonsa Claire Matthewsin (Natalie Zea) ja poikansa Joeyn (Kyle Catlett) takaisin, ja agentti Hardy saisi surmansa.
Toisella kaudella kaupunkiin on syntynyt uusi kultti, jonka johdossa on Lily Gray (Connie Nielsen) kaksospoikiensa (Sam Underwood) kanssa. Oman kuolemansa lavastanut Carroll joutuu tulemaan ulos piilostaan.
Näyttelijöitä

| 0 | 1 | 2 |
| --- | --- | --- |
|  James Purefoy  | … |  Joe Carroll, sarjamurhaaja   |
|  Kevin Bacon  | … |  Ryan Hardy, entinen FBI-agentti   |
|  Shawn Ashmore  | … |  Mike Weston, FBI-agentti   |
|  Annie Parisse  | … |  Debra Parker   |
|  Natalie Zea  | … |  Claire Matthews, Joe Carrollin entinen vaimo   |
|  Jessica Stroup  | … |  Max Hardy, rikosetsivä   |
|  Valorie Curry  | … |  Emma Hill   |
|  Sam Underwood  | … |  Luke/Mark, Lilyn kaksospojat   |
|  Nico Tortorella  | … |  Jacob Wells   |
|  Adan Canto  | … |  Paul Torres   |
|  Kyle Catlett  | … |  Joey Matthews, Joe Carrollin ja Claire Matthewsin poika   |
|  Connie Nielsen  | … |  Lily Gray   |
|  Tiffany Boone  | … |  Mandy Lang   |
Jaksot

| Kausi | Kausi | Jaksot | Yhdysvallat> Esitys alkoi | Yhdysvallat> Esitys päättyi | Suomi> Esitys alkoi | Suomi> Esitys päättyi |
| --- | --- | --- | --- | --- | --- | --- |
|  | 1 | 15 | 21. tammikuuta 2013 | 29. huhtikuuta 2013 | 7. maaliskuuta 2013 | 13. kesäkuuta 2013 |
|  | 2 | 15 | 19. tammikuuta 2014 | 28. huhtikuuta 2014 | 29. toukokuuta 2014 | 4. syyskuuta 2014 |
|  | 3 | 15 | 2. maaliskuuta 2015 | 18. toukokuuta 2015 | – | – |
Aiheesta muualla

MTV3:n kotisivut sarjalle (Arkistoitu – Internet Archive)
Arvostelu: Pahan jäljillä – The Following, kausi 1
Oust (Ariège)

| Oust |
| --- | --- |

 Oust
 Koordinaatit: 42°52′33″N, 1°12′57″E 
Valtio:  Ranska
Alue:  Occitanie
Departementti:  Ariège
Arrondissementti:  Saint-Girons
Pinta-ala:  
 – Kokonaispinta-ala:  19,0 km²
Väkiluku (2014):  540 
 – Väestötiheys:  28 as./km²
Kunnan numero:  09223
Infobox OKVirheellinen NIMI-arvo: 
Notre-Dame de Vic
Oust on kunta Ranskan eteläosassa Ariègen departementissa Occitanien alueella. Se sijaitsee Pyreneiden vuoristossa Garbetjoen varrella. Oust kuuluu historialliseen Couseransin alueeseen. Kunnan nähtävyyksiä on 1000-luvulla rakennettu kirkko Notre-Dame de Vic.
Aiheesta muualla

Kuvia tai muita tiedostoja aiheesta Oust (Ariège) Wikimedia Commonsissa
Onnenpekkoja ja laiskajaakkoja

| Onnenpekkoja ja laiskajaakkoja Pekka Myllykoski & Hoppy Flavour |
| --- | --- | --- |

Livealbumin tiedot
 Äänitetty : kesä 2002
 Julkaistu: 2010
 Tyylilaji: underground country
 Kesto: 32.59
 Levy-yhtiö: Suomen Maaseutumusiikkiyhdistys
PM&JJ:n muut julkaisut
| Viimeinen boheemi 2009 | Onnenpekkoja ja laiskajaakkoja 2010 | Alaska 2011 |
Onnenpekkoja ja laiskajaakkoja on Pekka Myllykoski ja Jytäjemmarit -yhtyeen live-albumi, mikä julkaistiin vuonna 2010. Kyseessä oleva keikka taltioitiin vuonna 2002 Tampereen Ravintola Teerenpelissä stereoparilla minidiskille. Levystä tehtiin vain 100 kappaleen rajoitettu painos, ja ne jaettiin Mihis me jäätiinkään? – Ison Kirjan Poika -kirjan sadalle ensimmäiselle ennakkotilaajalle. Yhtyeen nimi ei vielä tuolloin ollut Jytäjemmarit vaan olutpullon etiketistä keksitty Hoppy Flavour ("humalainen maku").
Kappaleet

Ei kai sillä Hectorillakaan ole helppoa – 3.37  (Kari Peitsamo)
Jaloviinaa – 2.55  (Russell, suom.san. Myllykoski)
Hänen rakkautensa – 3.52  (Young, suom.san. Myllykoski)
Osasto 440 – 3.52  (Peitsamo)
Kun mä kömmin vinniin – 7.13  (Hunter, suom.san. Myllykoski)
Kylmä sää – 3.27  (Bourgoin, suom.san. Myllykoski)
Tuuliajolla – 4.26  (Kristofferson, suom.san. Myllykoski)
Ei-ei laulu – 3.38  (Axton, suom.san. Myllykoski)
Kokoonpano

Pekka Myllykoski – laulu
Marko Aho – kitara, laulu
Antero Gustafsson – kitara, laulu
Triviaa

Kun mä kömmin vinniin -kappaleen väliosassa yhtye soittaa Jumala-bluesin, mikä kuullaan myöhemmin studioversiona albumilla Viimeinen boheemi (2009).
Yhtye oli ollut aikaisemmalta nimeltään The Additional Musicians, ja piti tämän yhden keikan ajan nimeä Hoppy Flavour. Myöhemmin nimi vakiintui Jytäjemmareiksi, ja ensimmäinen julkaisu oli Viekää minut baariin taas... -albumi vuodelta 2004.
Aiheesta muualla

Levyn taustatarinaa yhtyeen kotisivuilla (Arkistoitu – Internet Archive)
Partakolibrit

| Partakolibrit |
| --- | --- |
 Rubiinipartakolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Partakolibrit Calypte  Gould, 1856
Katso myös
   Partakolibrit Wikispeciesissä   Partakolibrit Commonsissa 
Infobox OKNimi-testi OK: 
Partakolibrit (Calypte) on kolibrien heimoon kuuluva lintusuku. Sukuun kuuluu kaksi Pohjois-Amerikassa elävää lajia.
Partakolibrilajit

Rubiinipartakolibri (Calypte anna)
Ametistipartakolibri (Calypte costae)
Patricia Urquiola

Patricia Urquiola (s. 1961) on espanjalainen arkkitehti ja suunnittelija. Urquiola asuu Italiassa Milanossa ja teki siellä työtä vuodesta 1991 huonekaluyrityksessä De Padova. Vuosina 1996–2000 hän toimi Lissoni Associati Design Groupin johtajana. Hän perusti vuonna 2001 oman studion, jossa hän tekee tuotesuunnittelua ja työskentelee myös arkkitehtuurin parissa. Hän on suunnitellut esineitä Alessille ja Kartellille. Hänet on palkittu useita kertoja. Urquiolan Nub-pinnatuoleja on muun muassa Tallink-varustamon Viking Grace -laivassa, jonka sisustuksen suunnittelusta vastaa Dsign Vertti Kivi.
Pam Grier

| Pam Grier |
| --- | --- |
 Pam Grier vuonna 2012.
Henkilötiedot
Syntynyt: 26. toukokuuta 1949 (ikä 75) Winston-Salem, Pohjois-Carolina, Yhdysvallat
Ammatti:  näyttelijä
Näyttelijä
Aktiivisena:  1970–
Merkittävät roolit:  Jackie Brown   (Jackie Brown) Foxy Brown   (Foxy Brown) Coffy   (Coffy)   Kit Porter  (L-koodi)
Aiheesta muualla
IMDb 
Elonet
Pamela Suzette ”Pam” Grier (s. 26. toukokuuta 1949 Winston-Salem, Pohjois-Carolina, Yhdysvallat) on yhdysvaltalainen näyttelijä.
Ura

Grier tuli tunnetuksi 1970-luvulla esitettyään pääosaa blaxploitaatioelokuvissa Coffy ja Foxy Brown. Grier oli 1970-luvulla yksi suurimmista afroamerikkalaisista tähdistä, ja häntä nimitetäänkin usein blaxploitaation kuningattareksi.
Grier esitti pääosaa Quentin Tarantinon elokuvassa Jackie Brown vuonna 1997. Hän sai Jackie Brownin roolista Golden Globe -ehdokkuuden. Grier on ollut ehdolla myös muun muassa Saturn-, Satellite- ja Daytime Emmy -palkintojen saajaksi.
Vuosina 2004–2009 Grier esiintyi televisiosarjassa L-koodi. Hän on vieraillut myös muun muassa televisiosarjoissa Smallville ja Kova laki: Erikoisyksikkö.
Filmografia

| Vuosi | Elokuva / tv-sarja | Rooli | Muuta |
| --- | --- | --- | --- |
| 1970 | Beyond the Valley of the Dolls | Juhlija |  |
| 1971 | Women in Cages | Alabama |  |
| 1971 | Naarashäkki | Grear |  |
| 1972 | Hit Man | Gozelda |  |
| 1972 | Black Mama, White Mama | Lee Daniels |  |
| 1972 | The Big Bird Cage | Blossom |  |
| 1972 | Cool Breeze | Mona |  |
| 1973 | Amatsonien areena | Mamawi |  |
| 1973 | Scream Blacula Scream | Lisa |  |
| 1973 | Coffy | Coffy |  |
| 1973 | The Twilight People | Ayesa |  |
| 1974 | Foxy Brown | Foxy Brown |  |
| 1975 | Friday Foster | Friday Foster |  |
| 1975 | Bucktown | Aretha |  |
| 1975 | Sheba, Baby | Sheba Shayne |  |
| 1976 | Drum | Regine |  |
| 1977 | Greased Lightning | Mary Jones |  |
| 1980 | Lemmenlaiva | Cynthia Wilbur | Televisiosarja, 2 jaksoa |
| 1981 | Fort Apache the Bronx | Charlotte |  |
| 1983 | Something Wicked This Way Comes | Dust Witch |  |
| 1983 | Tough Enough | Myra |  |
| 1984 | The Vindicator | Hunter |  |
| 1985 | On the Edge | Cora |  |
| 1985 | Viimeiseen pisaraan | Cathryn Bolan |  |
| 1985, 1990 | Miami Vice | Valerie Gordon | Televisiosarja, 3 jaksoa |
| 1986 | Night Court | Benet Collins |  |
| 1987 | The Allnighter | Sgt. McLeesh |  |
| 1988 | Above the Law | Delores 'Jacks' Jackson |  |
| 1989 | The Package | Ruth Butler |  |
| 1990 | Class of 1999 | Ms. Connors |  |
| 1991 | Bill & Ted's Bogus Journey | Ms. Wardroe |  |
| 1993 | Posse | Phoebe |  |
| 1994 | Bel-Airin prinssi | Janice | Televisiosarja, 1 jakso |
| 1995 | Sarjamurhaaja | Kapteeni Maggie Davis |  |
| 1996 | Mars hyökkää! | Louise Williams |  |
| 1996 | Pako L.A.:sta | Hershe Las Palmas |  |
| 1996 | Original Gangstas | Laurie Thompson |  |
| 1997 | Jackie Brown | Jackie Brown | Golden Globe -ehdokkuus Satellite Award -ehdokkuus Screen Actors Guild Award -ehdokkuus Image Award -ehdokkuus Saturn -ehdokkuus |
| 1997 | Fakin' da Funk | Annabelle Lee |  |
| 1999 | Holy Smoke | Carol |  |
| 1999 | Käärmeen pesässä | Det. Angela Wilson |  |
| 1999 | Linc's |  | Image Award -ehdokkuus |
| 1999 | Jawbreaker - makea kuolema | Det. Vera Cruz |  |
| 1999 | Happily Ever After: Fairy Tales for Ever Child | Satakieli (ääni) | Animaatio, Daytime Emmy -ehdokkuus |
| 2000 | Rokulipäivä (Snow Day) | Tina |  |
| 2000 | 3 A.M. | George | Image Award -ehdokkuus |
| 2000 | Wilder | Det. Della Wilder |  |
| 2001 | Ghosts of Mars | Helena Braddock |  |
| 2001 | Bones | Pearl | Black Reel Award -ehdokkuus |
| 2002 | The Adventures of Pluto Nash | Flura Nash |  |
| 2002–2003 | Kova laki: Erikoisyksikkö | Asst. US Attorney Claudia Williams | Televisiosarja Image Award -ehdokkuus |
| 2004–2009 | L-koodi | Kate "Kit" Porter | Televisiosarja Image Award -ehdokkuus |
| 2005 | Back in the Day | Mrs. Cooper |  |
| 2008 | Ladies of the House | Birdie |  |
| 2010 | Smallville | Agentti Amanda Waller | Televisiosarja, 4 jaksoa |
| 2010 | Just Wright | Janice Wright |  |
| 2010 | The Invited | Zelda |  |
| 2011 | Larry Crowne – uusi mahdollisuus | Frances |  |
| 2023 | Uinu, uinu lemmikkini: Verilinjat | Marjorie Washburn |  |
Aiheesta muualla

Pam Grier Internet Movie Databasessa. (englanniksi)
Pam Grier Elonetissä.
Cult Sirens: Pam Grier
Parakonsistentti logiikka

Parakonsistentti logiikka on logiikan alue, joka tutkii parakonsistentteja eli "epäjohdonmukaisuutta suvaitsevia" loogisia järjestelmiä. Klassisessa logiikassa ristiriidasta seuraa mitä tahansa (ex contradictione sequitur quodlibet). Parakonsistentissa logiikassa ei kuitenkaan hyväksytä tätä periaatetta, vaan siinä pyritään muodostamaan epäjohdonmukaisia, mutta silti ei-triviaaleja loogisia järjestelmiä.
Parakonsistentteja logiikoita voidaan käyttää formalisoimaan päättelyä, joka käyttää informaatiota, joka on keskenään ristiriitaista. Parakonsistentit loogikat eivät ole klassisen logiikan laajennus, vaan päinvastoin ne ovat aleettisesti konservatiivisempi lähestymistapa logiikkaan. Kuitenkin parakonsistentin logiikan pohjalta on mahdollista argumentoida esimerkiksi ”tosien ristiriitojen” (dialetheia) puolesta.
Aiheesta muualla

Priest, Graham & Tanaka, Koji: Paraconsistent Logic The Stanford Encyclopedia of Philosophy. The Metaphysics Research Lab. Stanford University. (englanniksi)
Weber, Zach: Paraconsistent Logic The Internet Encyclopedia of Philosophy. (englanniksi)
Osirak

Al Tuwaithan ydintutkimuslaitos Yhdysvaltain tekemien pommitusten jälkeen 10. maaliskuuta 1991.
Operaatio Opera vuonna 1981.
Osirak oli irakilaisessa al Tuwaithan ydintutkimuslaitoksessa rakenteilla ollut pieni ydinreaktori, joka oli tarkoitettu tutkimuskäyttöön. Sitä rakennettiin ranskalaisella teknologialla. Tutkimuslaitos sijaitsi 18 kilometriä Bagdadista kaakkoon. Israel uskoi reaktorin koituvan itselleen vaaraksi, mikäli Irak alkaisi valmistaa ydinohjelman seurauksena myös ydinaseita. Kansainvälinen atomienergiajärjestö valvoi reaktorin valmistusta ja siihen tarvittavan ydinpolttoaineen siirtoa.
Osirakin tuhoaminen

7. kesäkuuta 1981 Israelin ilmavoimat tuhosi keskeneräisen reaktorin Operaatio Operassa F-15- ja F-16-hävittäjäkoneiden suorittamalla pommituksella. 14 hävittäjäkonetta pudotti yhteensä 13 pommia noin 30 metrin pituiselle alueelle. Israel tappoi iskullaan 11 ihmistä, joista 10 oli irakilaisia sotilaita ja yksi ranskalainen tutkija.
Keskeneräinen 40 MW:n tehoinen Tammuz-1 (Osirak) -reaktori tuhoutui. 0,6 MW:n tehoinen Tammuz-2 (Isis) säästyi, mutta sen perusta ja laitteisto vaurioituivat.
Aiheesta muualla

Nuclear Threat Initiative (englanniksi)
Operaatio Opera (englanniksi)
"Raid on the reactor" -dokumentti (Arkistoitu – Internet Archive) (englanniksi)